מוש בן ארי, קובי מרימי, אילנית, שפיטה ועדן חסון יגיעו הקיץ לרחובות.
המופעים ייערכו מידי יום חמישי בשעה 20:30 במהלך יולי-אוגוסט, למעט מופעים מיוחדים בסוף אוגוסט. הכניסה חופשית ומונגשת לאנשים עם מוגבלויות. ראש העיר, רחמים מלול: "סדרת מופעי הקיץ היא עוד אחד מהעוגנים התרבותיים שהופכים את רחובות לעיר התרבות. אנו מזמינים את הציבור ליהנות ממגוון של הופעות בסגנונות שונים שהכנו עבורם לרגל הקיץ".
סדרת "שרים לך רחובות" של החברה העירונית, חוגגת השנה עשור לפעילותה וכמידי שנה, גם השנה יופיעו מיטב אמני ישראל ברחבת העירייה מדי יום חמישי במהלך יולי אוגוסט . בחברה העירונית הכינו עבור תושבי רחובות קיץ מרענן ומהנה עם מבחר מופעים מיוחדים ומרגשים.
זמרים וותיקים לצד זמרים שהפציעו לתודעה הישראלית בשנה האחרונה יככבו על במת "שרים לך רחובות, ובהם אילנית שתארח את הזמר שייצג אותנו השנה באירוויזיון – קובי מרימי, שלומית אהרון, הזמרת הוותיקה אופירה גלוסקא תארח את בנה גיא שגיא במופע נוסטלגי ויהודה אליאס יארח את דפנה דקל.
ראש העיר, רחמים מלול: "סדרת מופעי הקיץ היא עוד אחד מהעוגנים התרבותיים שהופכים את רחובות לעיר התרבות. אנו מזמינים את הציבור ליהנות ממגוון של הופעות בסגנונות שונים שהכנו עבורם לרגל הקיץ"
לדברי שלמה טולדו, מנהל מחלקת ההפקות והמנהל האומנותי של הסדרה: "עשור לסדרת שרים לך רחובות המשלבת את המוזיקה הישראלית הוותיקה לצד החדשנית, וכל אחד יכול למצוא את הסגנון המוזיקלי המועדף עליו ולקחת חלק בסדרה המופלאה הזו. אני מזמין את תושבי העיר שוחרי המוזיקה הישראלית ליהנות מרפרטואר עשיר ואיכותי של מופעי זמר".
לדברי עודד עמרם, מחזיק תיק התרבות בעירייה: "באי שרים לך רחובות מידי שנה מוכיחים כי ערבי שירה בציבור לא נס ליחם. כנראה למרות עידן האינדיבידואל שהרשתות החברתיות הביאו, אנחנו עדיין אוהבים את הביחד, בהופעות שירה בציבור הקהל שותף להן, זו חוויה שמידי שנה יותר ויותר אנשים באים ליהנות ממנה".
המפיק והמנהל האומנותי, מנהל מחלקת ההפקות – שלמה טולדו, המנהל המוסיקלי – אופיר שמעוני ומנהל ההפקה הטכנית – משה פוני.
18/7/19 מחווה למאסטרו– כשאימא באה הנה עם אופירה גלוסקא ובנה גיא שגיא.
1/8/19 דרור – למנצח שיר מזמור לאור הזיכרונות – ערב מחווה לשושנה דמארי בהשתתפות- זהר בן עטר, גיא ברכה, דוד דהרי. אומן אורח: איתמר כהן.
22/8/19 "אהבה היא שיר לשניים" – אילנית מארחת את קובי מרימי.
29/8/19 להקת "אומהגומה" – חוגגים 50 שנה לפסטיבל "וודסטוק". המופע מרכזי: מוש בן ארי במסגרת "בימות פיס" בגן המייסדים.